Skjaldarmerki Panama

Skjaldarmerki Panama er skjaldarmerki ríkisins Panama í Mið-Ameríku og byggist á sömu lögum og gilda um fána Panama.

Myndirnar á skildinum tákna (í röð að ofan) sverð og riffill sem tákn fyrir borgarastyrjaldirnar sem landið hefur gengið í gegnum, skófla og hlújárn sem tákn fyrir vinnu, í miðjunni er mynd af Panamaeiðinu með sól og tungl, gnægtarhornið táknar velsæld, og vængjað hjól táknar framfarir. Yfir skildinum er harpörn, þjóðarfugl Panama, með borða í goggnum þar sem kjörorðið „Pro Mundi Beneficio“ er ritað. Yfir erninum eru tíu stjörnur sem tákna tíu sýslur landsins. Sitt hvoru megin við skjöldinn eru fjórir fánar Panama.

 Tilvísanir 

Flokkur:Þjóðartákn Panama
Flokkur:Skjaldarmerki Norður-Ameríkuríkja